CELEX: 62008CA0155
Language: sk
Date: 2009-06-11 00:00:00
Title: Spojené veci C-155/08 a C-157/08: Rozsudok Súdneho dvora (štvrtá komora) z  11. júna 2009 (návrh na začatie prejudiciálneho konania, ktorý podal Hoge Raad der Nederlanden Den Haag — Holandsko) — X (C-155/08), E. H. A. Passenheim-van Schoot (C-157/08)/Staatssecretaris van Financiën (Slobodné poskytovanie služieb — Voľný pohyb kapitálu — Majetková daň — Daň z príjmov — Úspory uložené v inom členskom štáte, ako je členský štát miesta bydliska — Nepriznanie dane — Lehota na dodatočné vymáhanie — Predĺženie lehoty na dodatočné vymáhanie v prípade majetku nachádzajúcich sa mimo členského štátu miesta bydliska — Smernica 77/799/EHS — Vzájomná pomoc príslušných orgánov členských štátov v oblasti priamych a nepriamych daní — Bankové tajomstvo)

1.8.2009   
            
            
               SK
            
            
               Úradný vestník Európskej únie
            
            
               C 180/17
            
         Rozsudok Súdneho dvora (štvrtá komora) z 11. júna 2009 (návrh na začatie prejudiciálneho konania, ktorý podal Hoge Raad der Nederlanden Den Haag — Holandsko) — X (C-155/08), E. H. A. Passenheim-van Schoot (C-157/08)/Staatssecretaris van Financiën
   (Spojené veci C-155/08 a C-157/08) (1)
   
   (Slobodné poskytovanie služieb - Voľný pohyb kapitálu - Majetková daň - Daň z príjmov - Úspory uložené v inom členskom štáte, ako je členský štát miesta bydliska - Nepriznanie dane - Lehota na dodatočné vymáhanie - Predĺženie lehoty na dodatočné vymáhanie v prípade majetku nachádzajúcich sa mimo členského štátu miesta bydliska - Smernica 77/799/EHS - Vzájomná pomoc príslušných orgánov členských štátov v oblasti priamych a nepriamych daní - Bankové tajomstvo)
   2009/C 180/28
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hoge Raad der Nederlanden Den Haag
   
      Účastníci konania pred vnútroštátnym súdom
   
   
      Žalobcovia: X (C-155/08), E. H. A. Passenheim-van Schoot (C-157/08)
   
      Žalovaný: Staatssecretaris van Financiën
   
      Predmet veci
   
   Návrh na začatie prejudiciálneho konania — Hoge Raad der Nederlanden — Výklad článku 49 ES a článku 56 ES — Zdanenie príjmov (z úspor) tuzemca, ktoré sa nachádzajú v banke so sídlom v inom členskom štáte — Nepriznanie dane v štáte bydliska — Vnútroštátny právny predpis, ktorý stanovuje pre dodatočné vymáhanie dane pre príjmy z iného členského štátu dvanásťročnú lehotu a pre tuzemské príjmy päťročnú lehotu — Proporcionálna peňažná pokuta — Vplyv existencie bankového tajomstva v členskom štáte, v ktorom príjmy vznikli
   
      Výrok rozsudku
   
   
               1.
            
            
               Články 49 ES a 56 ES sa majú vykladať v tom zmysle, že pokiaľ sú úspory a príjmy z týchto úspor zamlčané daňovým orgánom členského štátu, a ak tieto orgány nemajú žiadne indície o ich existencii, ktoré by im umožňovali začať šetrenie, týmto článkom neodporuje uplatňovanie dlhšej lehoty na dodatočné vymáhanie týmto členským štátom, ak sa tieto úspory nachádzajú v inom členskom štáte, než je lehota uplatňovaná v prípade, keď sa úspory nachádzajú v prvom členskom štáte. Skutočnosť, že tento iný členský štát uplatňuje bankové tajomstvo, nie je v tejto súvislosti relevantná.
            
         
               2.
            
            
               Články 49 ES a 56 ES sa majú vykladať v tom zmysle, že im neodporuje, keď členský štát uplatňuje dlhšiu lehotu na dodatočné vymáhanie dane v prípade majetku nachádzajúceho sa v inom členskom štáte než v prípade majetku nachádzajúceho sa v prvom členskom štáte, a pokiaľ tento zahraničný majetok, ako aj príjmy vyplývajúce z tohto majetku boli daňovým orgánom prvého členského štátu zamlčané a tieto orgány nemali žiadne indície o ich existencii, ktoré by umožňovali začať šetrenie, aby bola pokuta, uložená z dôvodu zamlčania uvedeného zahraničného majetku a príjmov, vypočítaná pomerne k výške dodatočne vymáhanej dane a za toto dlhšie obdobie.
            
         
      (1)  Ú. v. EÚ C 158, 21.6.2008.
   
      Ú. v. EÚ C 171, 5.7.2008.